
ŠILUTĖS RAJONO SAVIVALDYBĖS
TARYBA



SPRENDIMAS
[bookmark: _Hlk156834870]DĖL PRITARIMO ĮGYVENDINTI PROJEKTĄ „RUSNĖS KULTŪROS CENTRO ERDVIŲ PRITAIKYMAS ĮVAIRIŲ GRUPIŲ POREIKIAMS“ 

2024 m.                       d. Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Šilutės rajono savivaldybės tarybos 2023 m. gruodžio 21 d. sprendimu Nr. T1-192 patirtinto Šilutės rajono savivaldybės vardu sudaromų sutarčių pasirašymo tvarkos aprašo 3.6 punktu, 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ poveiklės Nr. 8.2 „Kultūros infrastruktūros objektų pritaikymas įvairių grupių poreikiams“ projektų finansavimo sąlygų aprašu, Šilutės rajono savivaldybės taryba                     n u s p r e n d ž i a:
1. Pritarti projekto „Rusnės kultūros centro erdvių pritaikymas įvairių grupių poreikiams“ (toliau – Projektas) įgyvendinimui, Šilutės rajono savivaldybės administracijai dalyvaujant Pareiškėjo, o Šilutės kultūros ir pramogų centrui partnerio teisėmis. 
2. Pritarti Projekto partnerystės sutarčiai tarp Šilutės rajono savivaldybės administracijos ir Šilutės kultūros ir pramogų centro (pridedama).
3. Šilutės rajono savivaldybės biudžeto lėšomis finansuoti ne mažiau kaip 15 proc. visų tinkamų finansuoti projekto išlaidų ir nenumatytas ar netinkamas finansuoti, tačiau šiam projektui įgyvendinti būtinas išlaidas ir tinkamų finansuoti išlaidų dalį, kurios nepadengia projektui skiriamas finansavimas. 
4. Įgalioti Administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti visus su projektu susijusius dokumentus.
5. Skelbti šį sprendimą Šilutės rajono savivaldybės interneto svetainėje www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų  administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.



Savivaldybės meras				                   Vytautas Laurinaitis 




Parengė 	
Judita Jakienė, +370 687 89 864, el. p. judita.jakiene@silute.lt

